เทศบัญญัติเทศบาลตำบลท่าพริกเนินทรายเทศบัญญัติเทศบาลตำบลท่าพริกเนินทรายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลท่าพริกเนินทรายอำเภอเมืองตราด จังหวัดตราดพ.ศ. ๒๕๕๗ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลท่าพริกเนินทราย โดยได้รับความเห็นชอบจากสภาเทศบาลตำบลท่าพริกเนินทรายผู้ว่าราชการจังหวัดตราด คณะกรรมการควบคุมอาคารและได้อนุมัติจากรัฐมนตรีว่าการกระทรวงมหาดไทย จึงออกเทศบัญญัติไว้ ดังต่อไปนี้ข้อ ๑ ในเทศบัญญัตินี้เรียกว่าเทศบัญญัติเทศบาลตำบลท่าพริกเนินทราย เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลท่าพริกเนินทราย อำเภอเมืองตราด จังหวัดตราด พ.ศ.๒๕๕๗ข้อ ๒[๑] เทศบัญญัตินี้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในเทศบัญญัตินี้บริเวณที่ ๑ และบริเวณที่ ๒หมายความว่า พื้นที่บริเวณตามที่กำหนดไว้ในข้อ ๑แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะตำบลเนินทราย ตำบลบางพระ และตำบลหนองเสม็ด อำเภอเมืองตราด พ.ศ. ๒๕๔๗ เว้นแต่บริเวณที่๓บริเวณที่ ๓หมายความว่า พื้นที่บริเวณ ดังต่อไปนี้ทิศเหนือ จดทางหลวงแผ่นดินหมายเลข๓ ฟากใต้ทิศตะวันออก จดทางหลวงแผ่นดินหมายเลข ๓๑๘ เดิม ฟากเหนือทิศใต้ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๓ทิศตะวันตก จดเส้นขนานระยะ ๓๐๐ เมตรกับริมฝั่งแม่น้ำตราดฝั่งตะวันตกทั้งนี้ ตามแผนที่ท้ายเทศบัญญัตินี้ข้อ ๔ ให้กำหนดพื้นที่บางส่วนในเขตเทศบาลตำบลท่าพริกเนินทรายอำเภอเมืองตราด จังหวัดตราด ภายในบริเวณแนวเขตตามแผนที่แนบท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ ห้ามบุคคลใดก่อสร้างอาคารพานิชยกรรม ประเภทค้าปลีกค้าส่งตามที่กำหนดไว้ในข้อ ๒แห่งกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะ ตำบลเนินทราย ตำบลบางพระ และตำบลหนองเสม็ดอำเภอเมืองตราด จังหวัดตราด พ.ศ. ๒๕๔๗(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพานิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๗,๐๐๐ ตารางเมตร(ข)อาคารพานิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๗,๐๐๐ ตารางเมตรเว้นแต่อาคารพานิชยกรรมประเภทค้าปลีกค้าส่งนั้น เป็นไปตามข้อกำหนดในข้อ ๒ (๒) (ข) ๑.๓. ๔. ๕. ๖. ๗. ๘. ๙. และ ๑๐. แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะ ตำบลเนินทราย ตำบลบางพระ และตำบลหนองเสม็ดอำเภอเมืองตราด จังหวัดตราด พ.ศ. ๒๕๔๗ และต้องมีระยะศูนย์กลางปากทางเข้าออกของรถยนต์ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๕๐ เมตรข้อ ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ ให้นายกเทศมนตรีตำบลท่าพริกเนินทรายเป็นผู้รักษาการตามเทศบัญญัตินี้ประกาศณ วันที่ ๑๐ กันยายน พ.ศ. ๒๕๕๗ธวัลรัตน์นามธรรมปลัดเทศบาลปฏิบัติหน้าที่นายกเทศมนตรีตำบลท่าพริกเนินทราย[เอกสารแนบท้าย]๑. แผนที่ท้ายเทศบัญญัติเทศบาลตำบลท่าพริกเนินทราย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลท่าพริกเนินทราย อำเภอเมืองตราด จังหวัดตราด พ.ศ.๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๙ กันยายน ๒๕๕๗กฤษดายุทธ/ผู้ตรวจ๑๙ กันยายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๘๔ ง/หน้า ๑๙/๑๘ กันยายน ๒๕๕๗